[{"text_idx": "#000000", "text": "Gontzal Fontaneda. 8 de septiembre de 2021"}, {"text_idx": "#000001", "text": "Eiseo Gilek, Irun\u0303a-Veleiako epaiketan zigortuta, babes eskeko helegitea aurkeztu du Espainiako Auzitegi Konstituzionalean, benetako babes judizialerako eskubidea urratu zaiolako, erruduna den frogarik ezta grafitoak faltsuak diren frogarik ere ez da aurkeztu eta. Gainera, epaitegiak ez du aurkikuntzen zaintza gauzatu, beti salatariaren esku egotea baimenduz."}, {"text_idx": "#000002", "text": "2012. urtean instrukzioko epaileak txosten bat eskatu zion IPCE Espainiako Kultur Ondarearen Erakundeari. Hogeita hemeretzi zeramika eman zitzaizkion aztertzeko. Dokumentatuta dago lehenago ere zeramika horietatik zortzi beste bi laborategiren esku egon zirela. Aurkikuntzak zaintzen ez zituenez, epaitegiak ez zuen irregulartasunik antzeman IPCEri emandako zeramiketan, haietako zortzi lehen ere beste laborategi batzuek erabilita, eta horregatik baliozkoak ez zirela."}, {"text_idx": "#000003", "text": "2013. urtean IPCEk bere txostena aurkeztu zuen, eta grafito gehienak \u00abgaraikideak\u00bb (faltsuak) zirela esan zuen. Txostenaren kalitate zientifikorik ezaren adibide bat 15920 zenbakiko piezaren analisia da. Lehenik, grafitoa \u00abgaraikidetzat\u00bb jotzen du, baina gero ezetza \u00abbadaitekeela\u00bb dio, eta azkenean, pieza horretan \u00abziurgabetasunak\u00bb dituela aitortzen du:"}, {"text_idx": "#000004", "text": "\u00abGrafito garaikidea. Antzemandako arazoak: altzairu herdoilgaitzezko partikulak testuaren trazaduran."}, {"text_idx": "#000005", "text": "... Badaiteke identifikatutako altzairu herdoilgaitzezko partikulak garbiketa-prozesuan sartu izana, haien konposizioa bisturien orriekin bat datorrelako."}, {"text_idx": "#000006", "text": "... piezak dituen ziurgabetasunak direla eta, interesgarria izan daiteke oraindik dauden zarakarrak modu kontrolatuan kentzea, horien azpian testurik dagoen ala ez argi eta garbi egiaztatzeko\u00bb."}, {"text_idx": "#000007", "text": "\u00abAukera\u00bb hori eta \u00abziurgabetasun\u00bb horiek gorabehera, bere horretan jarraitzen du \u00abgaraikidetzat\u00bb jotzen. Epaileak onartu egin zuen horren txosten fidagaitza, eta gainera zarakarrak kentzeko proposamena arbuiatu zuen, Eliseo Gil aspaldidanik eskatzen ari dena."}, {"text_idx": "#000009", "text": "2015ean bere txostena aurkeztu zuen. Baina ESCRBCk zioena desitxuratu zuen instrukzioko epaileak 2017an eman zuen autoan honelaxe aipatuz:"}, {"text_idx": "#000010", "text": "\u00ab[Azterketaren] egileek ezin dute grafitoen benetakotasuna baliozkotu\u00bb [eta kito!]."}, {"text_idx": "#000011", "text": "Horrela idatzita badirudi ESCRBCri grafitoak ez zitzaizkiola benetakoak iruditzen, baina txostenak ez zioen hori:"}, {"text_idx": "#000012", "text": "\u00abAzterlan honen egileek ezin dute Irun\u0303a-Veleiako grafitoen benetakotasuna baliozkotu aurreko epigrafean (Ikerketa zabaltzeko proposamenak) proposatutako probak egin gabe\u00bb."}, {"text_idx": "#000013", "text": "Besteak beste, \u00abildoen edukiaren azterketa\u00bb eta \u00abperituen indusketa\u00bb proposatzen zituen, Eliseo Gilen betiereko eskaerak. Epaileak, esaldia moztuz, erabat aldatu zuen ESCRBCren hitzen zentzua. Eta, Eslokak ere froga batzuk egitea proposatzen zuen arren, epaileak berriro arbuiatu zuen proposamena."}, {"text_idx": "#000014", "text": "2020an, epaiketan, aurkikuntzak dauden museoko bi zaharberritzailek testigantza hauxe eman zuten:"}, {"text_idx": "#000016", "text": "Hala ere, epaiketaren epaiak ez ditu lekukotasun horiek aipatu ere egiten, eta kutxa horiek eskatzea arbuiatzen du, agian zeramikak aztarnategitik zikin atera ziren bezalaxe edukiko dituzten arren."}, {"text_idx": "#000017", "text": "Bestalde, epaiak \u00abmanipulatutzat\u00bb jotzen dituen hogeita hamahiru piezetatik zazpi bi laborategiren esku egon ziren aurretik, aurkikuntzen zaintza judizialik ezagatik."}, {"text_idx": "#000018", "text": "Hori gutxi balitz, pieza \u00abmanipulatu\u00bb horien artean 15920 zenbakikoa bera agertzen da, IPCEri berari zalantzak eta \u00abziurgabetasunak\u00bb eragiten zizkiona eta esku hartzea proposatzen zuena. Epaiak hauxe dio:"}, {"text_idx": "#000019", "text": "\u00abPieza horietako hogeita hamahiru Eliseo Gilek manipulatu zituen, edo berak bitarteko batzuen bitartez."}, {"text_idx": "#000020", "text": "... nahiz eta grafito garaikideak [Eliseo Gilek] bere eskuz egitea behar bezala frogatu ez dela uste dudan,...\u00bb."}, {"text_idx": "#000021", "text": "Epaiak, Eliseo Gil kondenatzen duen arren, kontrakoa adierazten du; izan ere, ageriko kontraesana planteatzen du: Eliseo Gilek berak ez zuela egin adierazten du, ez delako \u00abbehar bezala frogatu\u00bb, eta ez zuela \u00abbitarteko\u00bb batzuen bidez ere egin, halakorik existitzen ez delako: hamaika urteko prozesuan ez da \u00abbitartekorik\u00bb identifikatu, bilatu ere ez da egin eta."}, {"text_idx": "#000022", "text": "Eliseo Gilek epai horren aurkako helegitea aurkeztu zuen Araba Herrialdeko Entzutegian. 2021ean Entzutegiak epaia eman zuen. Epaiketaren \u00abegitate frogatuak\u00bb onartzen ditu; ez du hauteman ere aurkikuntzen zaintzarik izan ez zela, nahiz eta zeramika batzuk lehenago bi laborategiren esku egon ziren. Aitzitik; piezak, erakunde judizial batean egon beharrean, beti Arabako Foru Aldundiaren museo batean alde salatariaren esku egotea onartzen du. Are gehiago, Entzutegiaren epaiak egoera hori defendatzen du, baina ez froga eta argudio sendoez, iritzi pertsonal hutsaz baizik:"}, {"text_idx": "#000023", "text": "\u00abEzer ez zukeen pozgarriagoa izango kereila-jartzaileak [Aldundiak] benetakotasun hori baieztatzea baino, Irun\u0303a-Veleiako aztarnategia herrialdearentzako erakarpen-gune bikain bihurtuko baitzukeen\u00bb."}, {"text_idx": "#000024", "text": "Egiazko bizitzan kereila aurkezten duten guztiek irabazteko asmoz egiten dute. Balizko benetakotasunaz atsegintzeko, \u00abkereila jartzaileak\u00bb lagin batzuk laborategi aditu batzuetara eramango zituen, zientziaren bitartez grafitoei data jartzeko (beste kasu guztietan egiten denez). Aitzitik, ez bat eta ez bi, grafitoei faltsuak izatea leporatu eta Epaitegia nahastea erabaki zuen."}, {"text_idx": "#000026", "text": "Dreyfus Kasua, Irun\u0303a-Veleiakoaren nolabaiteko aurrekaria"}, {"text_idx": "#000028", "text": "Deja una respuesta Cancelar la respuesta"}, {"text_idx": "#000029", "text": "Tu direccio\u0301n de correo electro\u0301nico no sera\u0301 publicada. Los campos obligatorios esta\u0301n marcados con *"}, {"text_idx": "#000030", "text": "Guarda mi nombre, correo electro\u0301nico y web en este navegador para la pro\u0301xima vez que comente."}, {"text_idx": "#000033", "text": "Pro\u0301xima visita guiada a Irun\u0303a-Veleia"}, {"text_idx": "#000034", "text": "Se esta\u0301n haciendo todos los domingos primeros de mes, de 11:00 a 1:30. Las visitas esta\u0301n organizadas por Irun\u0303a-Veleia Martxan y son gratuitas. En la visita se exponen diversos temas: el gran valor de los grafitos encontrados en la excavacio\u0301n, lo que hemos conocido en el juicio, la desaparicio\u0301n de la ciudad y los bagaudas, la importancia para descartar la euskaldunizacio\u0301n tardi\u0301a y, por supuesto, tambie\u0301n se responde a las preguntas de las personas visitantes. Para inscribirse enviar un watxap al 663901248 o un telegram a @patxideustu Se ruega enviar esta informacio\u0301n a algun contacto que tal vez le pueda interesar. Esk asko!"}, {"text_idx": "#000035", "text": "Apoyo con mi firma el Manifiesto / Manifestua nire sinadurarekin lagundu nahi dut"}, {"text_idx": "#000036", "text": "Erakusketa Irun\u0303a-Veleia: Europako altxor arkeologikoa, linguistikoa eta historikoa/ Exposicio\u0301n Irun\u0303a-Veleia: un tesoro arqueolo\u0301gico, lingu\u0308i\u0301stico e histo\u0301rico europeo"}, {"text_idx": "#000037", "text": "Los tesoros de Irun\u0303a-Veleia \u2013 El euskera \u2013 Palabras aparecidas en nuestro idioma*"}]